Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Lugedes edasi Matteuse evangeeliumist,
kus Jeesus räägib hingamisest, mida võime omada,
räägib Ta Matteuse 12:1 ka sellest,
et isegi, kui me ei täida igakord kõiki seadusi ja reegleid,
on Ta siiski valmis meid aitama ja meile armu osutama,
kui seda häda korral vajame.
Kujutate te seda ette?
Et isegi, kui te ei tee kõike õigesti, aga te palute Jumala abi,
siis vajaduse korral Jumal ka aitab teid.
See ei tähenda seda, et Ta ei tegeleks me patuga.
Küll aga tähendab see seda, et Ta jätab me patu hetkeks kõrvale,
aitab meid ja seejärel tegeleb me patuga.
Seetõttu, kui sa ka midagi valesti teed, ei pea sa tõmbuma Jumalast eemale
ja kartma, et Ta on pahane.
Ära kunagi jookse Jumala eest, vaid hoopis Tema juurde!
Kui sa oled just praegu raskustes ja jamades
ning sa vaatad meid teleri kaudu ja tunned, et oled Jumalat alt vedanud
et Ta ei aita sind ega võta sind tagasi,
siis tea, et see on Saatana vale.
Sa pead lihtsalt ütlema:
"Anna andeks, Jumal, et olen oma elu tuksi keeranud.
Aita mind!"
Ja tead, mis? Jumal aitab!
Jumal aitab sind!
Aamen.
Matteuse 12:1
"Tolsamal ajal läks Jeesus hingamispäeval läbi viljapõldude.
Tema jüngrid tundsid aga nälga
ja hakkasid katkuma viljapäid ning sööma."
Neil oli vajadus ja nad sõid vilja.
"Aga seda nähes ütlesid variserid..."
Saatan muide on variseride ülemvariser.
"Vaata..." Vaata, vaata!
Kas see pole sama, kuidas Saatan koguaeg ketrab:
"Vaata, aga vaata, millega sa hakkama said!"
Kuid ta ei pane sind vaatama vaid seda, mida sa ise teed,
aga ka seda, mida kõik teised teevad.
Vaata, sinu jüngrid teevad, mida ei tohi teha hingamispäeval!”
Tema aga ütles neile: Kas te ei ole lugenud,
mida tegi Taavet, kui tema ja ta mehed olid näljas?
Kuidas ta läks Jumala kotta ja nad sõid ära ohvrileivad,
mida ei tohtinud süüa."
Siinse sõnumi iva peitub selles,
et oli olemas üks reegel, mis keelas teatud asja tegemist
ja mida tavaolukorras ka järgiti.
Kuid korraga tekkis üks vajadus ja Jumal ütles:
"Unustage see käsk, sest teil on vajadus ja ma aitan teid."
Miks?
Sest arm on suurem, kui miski muu.
Jumal on armuline ja Ta tahab, et ka meie oleks armulised.
Siin on täna inimesed,
kes peavad võtma vastu Jumala armu iseenestele.
Lõpeta enese vastu nii karm olemine.
Anna endale veidi hingamisruumi,
lõpeta arvepidamine oma eksimuste üle
ja ütle: "Jumal ei ole vihane mu peale."
"Ma ei ole mingi luuser ja Jumal ei ole pettunud minus."
"Ma ei paku Talle vähemat, kui see, mida Ta minult ootab."
Miks?
Jumal teadis ja teab täpselt, mida sinust oodata.
Jumal ei ole nagu üks pesapalli treener,
kes lasi väikesel poisil mängida pesapalli.
Meeskond oli eelnevalt võidpositsioonil,
kuniks see väike poiss mängu tuli.
Ta lõi palli mängu viimasel minutil, lõi mööda ja meeskond kaotas.
Treener oli väikeses poisis tohutult pettunud.
Jumal teadis juba ette, et sa lööd mööda.
Teadis enne, kui su üldse mängu lasi.
Aamen?
Kas keegi siin tunneb, et peaks veidi vabamalt võtma?
Las ma küsida: "Kui palju teil on midagi viga?"
Kui palju mul on midagi viga?
Kui koostaksid nimekirja kõigest, mis sinuga on valesti,
siis kui pikk see tuleks?
Kas su perel ja sõpradel oleks sinna veel midagi lisada,
nii et see nimekiri muutuks veelgi pikemaks?
See oleks päris hirmuäratav, mis?
Kuid hea uudis on see,
et Jumal tahab, et lõpetaksid arvepidamise!
Lõpeta see arvepidamine!
Mis juhtub, kui omadega jamadesse sattud?
Las ma lugeda teile loo mehest, kes langes auku.
"Oli kord mees, kes kukkus auku.
Subjektiivne inimene läks sealt mööda ja ütles:
"Mul on sust' kahju, et pead seal augus olema."
Objektiivne inimene läks sealt mööda ja ütles:
"No see on täitsa loogiline, et keegi siia auku kukkus."
Variser ütles: "Ainult halvad inimesed kukuvad auku."
Matemaatik arvutas välja, kuidas see mees sai sinna kukkuda.
Uudistereporter tahtis ekslusiivlugu mehest, kes sinna auku kukkus.
Fundamentalist ütles: "Sa oled selle augu ära teeninud!"
Kalvinist ütles: "Kui oleksid olnud päästetud,
poleks sa kunagi sinna auku kukkunudki."
Armeenlane ütles: "Sa olid päästetud ja ometi kukkusid sinna auku."
Karismaatik ütles: "Lihtsalt kuuluta, et sa pole seal augus."
Realist läks mööda ja ütles:
"Kuule vennas, see on ikka tõeline auk!"
Geoloog hindas kivide struktuuri seal augus.
Maksuameti esindaja tundis huvi,
kas ta maksis ka maksu selle augu eest?
Kinnisvarahaldur küsis, on tal üldse luba olla seal augus?
Enesehaletseja ütles:
"Su auk pole veel midagi - oota, kuniks sa minu oma näed!"
Optimist ütles: "Võiks ka hullem olla!"
ja pessimist ütles: "Lähebki hullemaks!"
Jeesus aga sirutas oma käe ja tõmbas mehe sealt august välja.
Igaüks võib arutleda selle üle, miks me sinna auku langesime;
et see oli me enda süü või et me ei saa sealt kunagi välja.
Jeesus aga sirutub sinna auku ja aitab meid sealt välja.
Kui me püüame elada käsu järgi,
eeldab see meilt ka oma tegude üle täpset arvepidamist.
Kui mitu viga olen teinud? Kui mitu heategu?
Kuidas saan need vead heastada?
Kaua ma palvetasin?
Kui palju Piiblit lugesin?
Mina tegin kord kõiki neid asju ja usun, et teiegi olete teinud.
Püüdsin palvetada tunni päevas
ja kui seda ei suutnud, tundsin end süüdi.
On keegi olnud samas paadis?
Jah, Jeesus küsis ka jüngritelt, kas nad ei suuda tundi aegagi paluda
ja see võib olla iseenesest hea asi,
kuid sellest ei saa teha omaette käsku.
Ma ei saa öelda siit kantslist,
et te peate iga päev palvetama ühe tunni.
Samas ei maksa küsida, kui kaua mina palvetan,
sest ma ei ütle seda nagunii.
Te küsite: "Miks?"
Aga seepärast, et ma ei taha, et keegi püüaks matkida mind.
Ja pealegi - ma ei tea nagunii, kaua ma täpselt palvetan.
Aastaid tagasi oleks ma osanud seda öelda,
sest ma kirjutasin kõik oma palveajad üles.
Mul oli Piibli lugemise kalender,
mis nägi ette 6 peatüki lugemist igal päeval.
Nii et tegin aga linnukesi, kui see oli tehtud.
Ma küll ei õppinud sellest midagi,
aga ma tegin seda kõike kiirelt, et püsida ikka graafikus.
Olin nii uhke selle kalendri üle, et panin selle oma külmkapi peale,
nii et kui meile keegi külla tuli, siis nad küsisid: "Mis see on?"
"Oh, ma loen iga aasta Piibli kaanest kaaneni läbi."
Ja ma olin nii uhke enda üle.
Läksin sellest kalendrist mööda
ja tundsin, kuidas mu lihalik loomus nina püsti ajas.
Kuni hetkeni, mil 36-peatükiga graafikust maha jäin,
sest siis tõmbasin seda kalendrit nähes küüru selga
ja tahtsin sealt ruttu minema saada.
Ma pidasin arvet kõige üle.
Lugesin kokku, kui palju inimesi tuli koosolekutele.
Kui palju? Mitu? Millal?
Kuniks Jumal sõna otseses mõttes
käskis mul selle arvepidamise lõpetada.
Taavet luges oma rahva kokku,
tõmmates sellega needuse kogu leeri üle.
Jumal ei taha, et me kõige üle arvet peaks.
Miks siis Taavet oma rahvast luges?
Saamaks teada, on tal piisavalt sõdureid,
kellega vaenlase vastu minna?
Jumal ei tahtnud, et ta loeks midagi,
sest Temast on meile enam kui küll.
Seega pole vahet,
kas ma loen päevas läbi 10 piibliraamatut ja sa vaid 1 salmi,
sest loeb vaid see,
ka me mõlemad oleme juhitud Pühast Vaimust
ja kas me õpime midagi?
Vahet pole, kas ma palun 5 tundi ja sina vaid 10 minutit,
sest küsimus on selles, kas me palved jõuavad läbi
ja kas me mõlemad järgime Püha Vaimu juhtimist?
See on see, kust vabadus tuleb.
Tänu Jumalale, et me ei pea olema üksteise moodi.
Pealegi, me ei peaks nagunii kuulutama kõigile oma tegudest.
"Olen nii võlgu, nii võlgu, seetõttu muudkui rabelen."
Las ma öelda teile midagi.
Meil oli pea 13 aastat väike koer,
kelle pidime hiljaaegu magama panema
ja see oli päris raske mu jaoks.
Kuid, tal oli aegajalt kombeks põrandale kakada.
Ta ei teinud seda tihti, kuid vahel siiski.
Põhjus, miks pean seda hetkel konteksti sobivaks, on selles,
et ta tegi seda tavaliselt siis, kui õues tormas.
Olete te minuga kaasas?
Kui meil ka "põhja alt ära lööb",
siis tavaliselt tormistel aegadel me elus.
See on nüüd küll parem näide, kui te välja lasete paista.
Koer lõi argpükslikult silmad maha,
kuni kuulis mind armastaval häälel ütlevat: "Tule siia!"
Tule siia! Tule nüüd!
See on see sama, mida Jeesus ütles meile Matteuse 11:28.
"Tule nüüd! Tule siia!"
"Tule siia! Tule, kõik on hästi!"
Kuid me ei käitu sageli nii, nagu me koerad.
Võin kinnitada, et niipea, kui ütlesin talle: "Tule siia!",
ei tundnud ta end enam grammivõrdki süüdi.
Ta pööras tagasi oma mängude juurde
ja lasi mul kogu segaduse ära koristada.
Selles loos on üks iva!
Kui torm tuleb ja sul lööb "põhja alt ära",
siis sa poed Jumala eest peitu, sest arvad, et Ta on pahane su peale.
Kuid palun kuula ometi, kuidas Ta kutsub: "Tule! Tule siia!"
"Tule! Tule!"
Seetõttu pead kiirelt saama lahti oma süütundest ja hukkamõistust,
sest sa oled armastatud.
Sa tead, et Jumal armastab sind,
nii et sa võid minna mängima ja Tema klaarib su segadused.
Mulle nii meeldib see!
Aamen.
Nüüd juhul, kui mu koera hädast jäid mingid plekid maha,
siis ma võtsin Vanish'i ja pihustasin seda vaibale.
Meie "kaka jälgede" jaoks on midagi palju paremat, kui Vanish!
Meil on Jeesuse Kristuse veri, aamen?
Ja see kõrvaldab kõikvõimalikud plekid.
Iga süüdlaslik plekk saab kõrvaldatud.
Mida sa läbikukkumiste korral Jumalale vastutasuks pakud?
Oma süütunnet?
Naudingut elust?
Tunned sa end süüdi, kui püüad lõõgastuda
või midagi lahedat teha?
Ma olen sellest kõigest läbi läinud.
Igakord, kui ma tundsin, et ma ei käitunud täiuslikult,
tundsin end süüdi.
Ja kohe kindlasti ei arvanud ma,
et mul oleks õigus teha midagi nauditavat,
sest ma ei pidanud end selle vääriliseks.
See aga murrab Jumala südame,
sest Ta on varustanud meid kõigega, mida me vajame,
et elada head elu.
Jumal on varustanud meid kõigega, et elada head elu.
Ja nagu ma ka varem ütlesin,
mulle nii meeldib, mida Paulus ütles Filiplastele 3:12
"Ma püüan kätte saada seda,
mille pärast Kristus Jeesus on minu kätte saanud."
Jumal on haaranud meist kinni ühe kindla eesmärgiga.
Ta on haaranud sust' kinni,
sest Tal on elu su jaoks, mida Ta tahab, et sa elaksid.
Elu, mida Jumal meile pakub, on igavene elu.
Ja see ei puuduta vaid taevasse pääsemist peale surma,
vaid üht elukvaliteeti juba siin maa peal elades.
See hõlmab endas õigeksmõistetu staatust Jumala ees;
rõõmu, rahu ja Püha Vaimu
ning võitja staatust üle eluolukordade.
Piiblis on selle kohta palju häid näiteid,
kuid siinkohal jagaksin vaid ühte neist.
Jaakob on imeline näide Jumala armust.
Kuid samas näide ka sellest, kuidas sellest tuleb kinni hoida
ja mitte elada ilma selleta.
Sa pead litsuma mööda kõigist Saatana valedest,
litsuma mööda süütundest ja hukkamõistust
ning ütlema:
"Kui kõik teised võivad olla õnnistatud, võin ka mina olla õnnistatud.
Sest kõik on sama olulised, kui minagi olen."
Sa ütled: "Sa ei mõista.
Ma olen teinud nii palju hullemaid asju, kui teised."
Kui sa lõikaks oma kodu elektrijuhtmed 5 x läbi,
või isegi 1000 x läbi, siis sul poleks elektrit.
Kui sa aga lõikaks need ka vaid korra läbi,
poleks sul ikka elektrit.
Nii et oleme me patustanud korra või tuhat korda -
meid Jumalaga ühendav vägi on ikkagi läbi lõigatud.
Seetõttu vajamegi Jeesust oma ellu,
kes taastaks selle ühenduse meie ja Jumala vahel.
See on ka põhjus, miks arvepidamisel pole mõtet.
Kõik on teinud pattu ja on Jumala aust ilma!
Mitte ükski inimene pole iseeneses Jumala ees õige.
Mitte ükski!
Kuid tänu Jeesuse verele on kõik õigeks tehtud Jumala ees.
Järgmine kord räägime pisut õigsusest.
Sellest, kuidas selle õigsuse ja Kristuse tundmise kaudu
saab pidada vaimset sõda.
Sest igaüks, kes tahab hoida Saatana oma jalge all,
peab täpselt teadma, kes ta on Kristuses.
Peab elama julgelt siin maailmas
ja lõpetama pidevalt millegi all olemise.
"Oo, ma olen rünnaku all."
Jumal ütles mulle kord: "Kui oleksid ise rünnakul,
ei peaks sa koguaeg olema rünnaku all!"
Meil peab olema jõulisem suhtumine.
Mitte üleolev, aga jõuline hoiak.
Jaakob oli sünnist saati riukavend ja petis.
Ta oli Eesavi kaksikvend.
Eesav sündis siia ilma esimesena, kuid Jaakob hoidis tal kannast kinni,
otsekui andes mõista:
"Pea hoogu vennas, ma tahan ise esimesena minna!"
1 Moosese 25-32 peatükkides on näha,
kuidas Jaakob teeb ühe rumala teo teise järel.
Kõik, mis tal oli, oli tulnud läbi pettuse ja trikitamise.
Kord oli ta vend väljas põllu peal ja maru näljane.
Jaakobil oli aga kausitäis leent,
mille ta oli nõus Eesavile "müüma" esmasündinu õiguse saamise eest.
Eesav poleks pidanud sellest loobuma,
sest see oli lugupidamatu ta esmasündinu staatuse suhtes.
Ehk oli ka see põhjus, miks Jumal soosis Jaakobit.
Kuid samas poleks Jaakob tohtinud kasutada ära oma venna nõtrust.
1 Moosese 27 varastas ta esmasündinu õnnistuse.
Iisak oli oma surivoodil ja palus Eesavi sisse juhatada,
et paluda ta üle õnnistust.
Tol ajal oli see suur asi,
kuigi meie jaoks ei tähenda väga midagi.
Kuid tol ajal oli see ülim asi, mida laps võis oma isalt saada.
Sest kui isa oli palunud selle õnnistuse su üle,
ei saanud keegi seda enam tühistada.
Ta õnnistas sind ja Jumala silmis olid sa õnnistatud.
Jaakob koos oma emaga vedas aga kehva nägemisega isa alt
ja teeskles olevat Eesav,
nii et Iisak palus selle õnnistuspalve hoopis Jaakobi üle.
Ta sai oma õnnistuse ja keegi ei saanud seda tagasi võtta.
Kuid selle õnnistusegi sai ta läbi pettuse ja kavaldamise,
nii et ta polnud just kõige toredam mees.
Kuid seejärel hakkas ta lõikama oma tegude vilja.
Ta töötas oma onu Laabani heaks,
imetledes ühte tema tütardest - Raahelit.
Ta tahtis Raaheliga abielluda,
kuid Laaban lubas seda alles siis, kui Jaakob töötab ta heaks 7 aastat.
Jaakob tegi seda, kuid oma pulmaööl joodeti ta purju
ja järgmisel hommikul ärgates
polnud ta kõrval mitte Raahel, vaid Lea,
Raaheli õde, keda keegi ei tahtnud.
Oli Jaakob alles vihane!
Või oli tegu hoopis oma tegude vilja lõikamisega?
Kui tihti juhtub meiegagi, et keegi petab meid
ja me läheme nii endast välja.
Kuid kas äkki pole nii,
et meiegi lõikame oma kunagiste tegude vilja,
millele omal ajal tähelepanu ei pööranud?
Võib-olla ka mitte...ma ei tea!
Teie puhul muidugi mitte! Võib-olla mõne televaataja puhul.
Laaban ütles Jaakobile,
et too töötaks veel teist 7 aastat ta heaks ja siis ta saab Raaheli.
Ta tegi seda ja lõpuks sai oma Raaheli.
Ta tahtis mingi hetk lahkuda oma onu juurest,
nii et ta võttis kõik, mis tal oli ja lahkuski.
Kuid siis tekkis tal tohutu hirm Eesavi kättemaksu ees.
Olgu siinkohal öeldud,
et igakord, kui saavutad elus midagi läbi pettuse, valede või kavaluse,
saab hirm sind lõpuks ikka kätte.
Ja sa elad pidevas hirmus vahelejäämise ees.
Mulle väga meeldib järgmine osa.
Ta jõudis lõpuks punkti, kus ta oli omadega nii meeleheitel,
et ta oli valmis Jumalaga asju ajama.
Usun, et ka osad teist on selleks valmis.
Kui mitte siin saalis, siis telerite taga kindlasti.
Vaatame koos 1 Moosese 32
ja ma näitan teile, mida ma silmas pean.
Wau, täna sünnib ime - ma jõuan kogu sõnumi ära rääkida.
1 Moosese 32 - see on nii hea, et seda ei tohi maha magada.
1 Moosese 32:22
Jaakob oli hirmunud, et Eesav leiab ta üles,
nii et ta kogus erinevaid kingitusi ja saatis need Eesavile,
kes nagu välja tuli, polnudki pahane.
Kuid mingi hetk ta jõudis punkti,
kus tal oli kõrini sellest eluviisist, nagu ta oli elanud.
Kas siin on täna kedagi, kes ütleb samuti,
et ta on väsinud elamast nii, nagu on siiamaani elanud
ja valmis Jumalaga silmast silma kohtuma.
See on see, mis ta tegi.
Salm 23: "Kuid veel selsamal ööl ta tõusis üles
ja võttis oma mõlemad naised ja mõlemad teenijad
ja oma üksteist poega ja läks läbi Jabboki koolme.
Ta võttis nad ja viis üle jõe, samuti viis ta üle, mis tal oli.
Aga Jaakob ise jäi üksinda maha.
Siis heitles üks mees temaga..."
Piibliviide ütleb, et see mees esindas kui Jumalat.
"Siis heitles üks mees temaga, kuni hakkas koitma."
Ons' keegi teist eales Jumalaga maadelnud?
Osad teist ehk teevad seda praegugi.
"Aga kui see nägi, et ta ei saanud võimust tema üle,
siis ta lõi tema puusaliigest;
ja Jaakobi puusaliiges nihkus paigast, kui ta heitles temaga.
Ja mees ütles: Lase mind lahti, sest juba koidab!”
Aga tema vastas:
Ei ma lase sind mitte, kui sa mind ei õnnista!”
Kuidas on - oli see üks julge väljaütlemine?
Siin on see petlik, riukalik kavalpea, kel' on südikust maadelda Jumalaga.
Jumal ütles: "Jäta mind rahule!",
kuid ta ei kavatsenudki, enne, kui Jumal teda õnnistab.
Te vist ei saa aru.
No mõned siiski saavad.
Hea küll, võtame otsad kokku.
"Siis ta küsis temalt: Mis su nimi on?”
Ja ta vastas ehmunult ning sosinal: Jaakob.”
Tol ajal teati nimede tähendusi
ja ta teadis, et tema nimi tähendab petist, valetajat, kavaldajat.
Ta maadles Jumalaga, kuniks Jumal tõi ta silmitsi iseendaga.
Jaakob ütles, et ei lase Jumalast enne lahti,
kui Jumal teda õnnistab.
Kuid Jumal ütles, et ei saa teda enne õnnistada,
kui ta ei tunnista tõde oma tegeliku seisu kohta.
"Ma ei saa sind õnnistada enne,
kui sa ei tunnista tõde selle kohta, kes sa tegelikult oled."
"Seepeale ütles tema:
Su nimi ärgu olgu enam Jaakob, vaid olgu Iisrael,
sest sa oled võidelnud Jumala ja inimestega ja oled võitnud!
Siis küsis Jaakob ja ütles: Ütle nüüd mulle oma nimi!”
Aga ta vastas: Miks sa mu nime küsid?”
Ja ta õnnistas teda seal.
Ja Jaakob pani sellele paigale nimeks Penuel, sest ta ütles:
Kuigi ma nägin Jumalat palgest palgesse,
pääses siiski mu hing!”
Päike tõusis, kui ta puusast longates Penuelist edasi läks."
See on see pilt, mille mina siit välja loen.
Sel petisel, kavalpeal ja valetajal sai kõrini oma elust
ja ta otsustas, et ta peab kohtuma Jumalaga.
Ta maadles Jumalaga ega lasknud lahti enne,
kuni Jumal teda õnnistab.
Jumal aga ütles: "Sa pead vaatama tõele näkku selles osas, kes sa oled."
See oli kui meeleparandus.
Ta seisis silmitsi sellega, kes ta tegelikult oli,
kuid Jumal jättis talle lonkava puusa.
Ta läks küll longates, aga samas oma õnnistusega.
Meil kõigil on oma lonkavad kohad;
asjad, mis pole täiuslikud,
kuid ma olen sellest hoolimata otsustanud longata minema
koos oma õnnistustega.
Ma ei jäta neid kuhugi.
Jumala armastus su vastu ei tugine su tublidusele
ja see on hea uudis.
Seetõttu pole vahet, mida sa endast arvad
või kui pettunud või pahane sa ka enda peale poleks.
Tea, et Jumal pole pahane su peale.
Täna pakume sulle mu samanimelist raamatut.
Ons Jumal pahane mu peale?
Olen ma piisavalt hea? Teen ma asju õigesti?
Me kõik oleme eksinud,
kuid Jumal pole pahane me peale.
Joyce näitab meile oma uues raamatus,
et kuigi me pole täiuslikud,
armastab Jumal meid ikkagi.
Telli raamat "Jumal pole pahane su peale",
kasutades ekraanil olevat infot.
See taastas mu hea enesetunde ja rahu.
J.Meyeri IT meeskond on pingutanud täiega selle nimel,
et pakkuda sulle imelist netikogemust.
See kood ei tööta. - Proovime seda...
Proovi seda...
Vaata meie uuendatud kodulehte
ja saa ka meie Facebook'i sõbraks.
On sul hetk?
Vaata seda
Meil on tohutult suur vanglateenistus
ja ma usun, et kinnipeetavad vaatavad meid praegugi.
Seetõttu tahan öelda sulle, et isegi, kui sa kinni istud,
tea, et midagi head võib juhtuda sinuga
ja sa võid uskuda Jumala üleloomulikku soosingusse,
mis vabastab sind elama ilma hirmu ja piinata.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.